Na temelju članka 32. stavka 1. i članka 33. stavka 1. Zakona o udrugama („Narodne novine“ broj 74/14, 70/17, 98/19 i 151/22), a u vezi sa Zakonom o Hrvatskom crvenom križu („Narodne novine“ broj 71/10 i 136/20) i na temelju članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21), Gradsko vijeće Grada Koprivnice na \_\_\_\_. sjednici održanoj \_\_\_\_\_\_ 2023. godine, donijelo je

**PROGRAM**

**o I. izmjenama Programa javnih potreba u području djelovanja udruga građana**

**Grada Koprivnice za 2023. godinu**

**Članak 1.**

U Programu javnih potreba u području djelovanja udruga građana Grada Koprivnice za 2023. godinu („Glasnik Grada Koprivnice“ 8/22) u članku 6. stavku 1. brojka „152.849,00“ zamjenjuje se brojkom „,169.246,00“ .

U članku 6. stavku 1. podstavku 2. brojka „67.689,00“ zamjenjuje se brojkom „84.086,00“.

**Članak 2.**

Ovaj Program o I. izmjenama Programa javnih potreba u području djelovanja udruga građana Grada Koprivnice za 2023. godinu stupa na snagu prvog dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 400-01/22-01/0004

URBROJ:

Koprivnica,

PREDSJEDNIK:

Ivan Pal, prof.

**OBRAZLOŽENJE**

**I. Zakonska osnova**

Pravni temelj za donošenje Programa o I. izmjenama Programa javnih potreba u području djelovanja udruga građana Grada Koprivnice za 2023. godinu (u daljnjem tekstu: Program) sadržan je u odredbama članka 32. stavka 1. i članka 33. stavka 1. Zakona o udrugama („Narodne novine“ broj 74/14, 70/17, 98/19 i 151/22) i u Zakonu o Hrvatskom crvenom križu („Narodne novine“ broj 71/10 i 136/20), kojima je propisano da jedinice lokalne samouprave financiraju i ugovaraju provedbu programa i projekata od interesa za opće dobro na temelju provedenog javnog poziva, na temelju posebnog propisa o financiranju javnih potreba ili na temelju pojedinačnih zahtjeva tijekom godine. Člankom 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21) utvrđena je nadležnost Gradskog vijeća Grada Koprivnice za donošenje općih akata.

**II. Ocjena stanja i osnovna pitanja koja se uređuju pojedinim aktima i objašnjenje pojedinih odredbi**

Sukladno iskazanim potrebama građana i dosadašnjih aktivnosti udruga, najvažnija područja djelovanja udruga su rad s djecom, mladima, i roditeljima, rad s hrvatskim braniteljima iz Domovinskog rata i članovima njihovih obitelji, razvoj kapaciteta udruga, unapređenje kvalitete života osoba s invaliditetom, skrb o starijim osobama, promicanje zdravog načina života i zaštita zdravlja, socijalna skrb, promicanje i zaštita ljudskih prava i sloboda, zaštita okoliša i prirode, zaštita potrošača, zaštita i uzgoj životinja, afirmacija i unaprjeđenje volonterizma, rad sa sudionicima Drugog svjetskog rata i civilnim invalidima rata, promicanje rada Crvenog križa, rad s nacionalnim manjinama te podrška u sufinanciranju programa i projekata odobrenih iz Europskih fondova.

Programom se utvrđuju javne potrebe koje obuhvaćaju djelatnosti, programe i aktivnosti od interesa za Grad Koprivnicu, s ciljem poticanja građana na aktivno uključivanje i sudjelovanje u razvoju lokalne zajednice te razvoj kvalitete života građana Grada Koprivnice.

Člankom 1. mijenja se ukupni iznos financijskih sredstava koji će se osigurati u I. izmjeni i dopuni Proračuna Grada Koprivnice za 2023. godinu za javne potrebe u području djelovanja udruga građana. Navedenim se mijenja i iznos sredstava koje će Grad Koprivnica osigurati za Gradsko društvo crvenog križa Koprivnica sukladno Zakonu.

Članak 2. propisuje gdje će se objaviti ovaj Program i kada stupa na snagu.

**III. Potrebna sredstva za provedbu akta**

Sredstva za provedbu Programa planirana su I. izmjenama i dopunama Proračuna Grada Koprivnice za 2023. godinu Sredstva za provedbu Programa planirana su Proračunom Grada Koprivnice za 2023. godinu u sklopu aktivnosti A301901, A301902, A301903, A301907, A301909, A301905, A301904, A301908 u ukupnom iznosu od 169.246,00 eura.

Slijedom navedenog, predlaže se Gradskom vijeću Grada Koprivnice donošenje Programa o. I. izmjenama Programa javnih potreba u području djelovanja udruga građana Grada Koprivnice za 2023. godinu.

|  |  |  |
| --- | --- | --- |
| Nositelj izrade: |  | Predlagatelj akta: |
| Upravni odjel za društvene djelatnosti |  |  |
| PROČELNICA: |  | GRADONAČELNIK: |
| Ana Mlinarić, dipl. soc. rad. |  | Mišel Jakšić, dipl. oec. |
|  |  |  |